Posted by: Marico | 2011/02/14
My huishulp was 9 maande gelede baie ernstig siek met ''n laat diagnose van tering. Haar HIV-status is negatief. Haar medikasie is 3 maande gelede gestaak, nadat al die nodige toetse gedoen was en sy gesond verklaar was.
Donderdag het sy gekla van diaree wat vinnig opgeklaar het met Pectrolyte. Omdat sy siek voorgekom het en koud gekry het, het ek haar temp geneem - dit was 40 grade. Hoewel sy nie eintlik gehoes het nie, het sy bietjie bloed uitgehoes. Dr het longinfeksie gediagnoseer en verskeie meds gegee waaronder 2 antibiotikas. Sy was hele naweek rustig in die bed. Haar temp het deur die naweek nie heeltemal gebreek nie (ongeveer 38). Nou is dit weer 40, hoewel sy baie beter voel.
Sy is bekommerd dat die TB hervat het. Kan dit gebeur nadat sy die TB medisyne getrou gebruik het en gesond verklaar was? Ek is van plan om haar more terug te neem na die TB kliniek.
Dit is moontlik, maar sy kon dalk net pneumonie opgedoen het omdat sy reeds longskade van die tering het. Het hulle x/strale van haar longe geneem? Dit bekommer my dat die koors nog so hoog is na 48 uur se antibiotika en ek dink dit is beter dat sy weer 'n dokter sien vir opvolg. Hulle moet dalk weer sputum wegstuur vir kweking.